Google Kalender

Google Kalender er en digital kalender for planlegging og tidsstyring utviklet av Google.

Historie 
I 2006 april 13 ble Google Kalender tilgjengelig i en begrenset betaversjon.

I 2009 juli ble programvaren offisielt utgitt både for web og som mobilapplikasjon for Android. Google Kalender sine mobilapplikasjoner har fått polariserte anmeldelser, og har både blitt rost og kritisert. I en anmeldelse fra 2015 ble Google Kalender mottatt som et greit alternativ til Androis-mobiler sin innebygde kalender.

I 2015 mars 10 ble iOS-appen utgitt.

I 2017 mars ble iOS-appen oppdatert med støtte for iPad.

Søtte for iCalendar 
Google Kalender har full støtte for internettstandarden iCalendar 2.0. Den kan blant annet automatisk legge til hendelser som kommer på epost og legge til påminnelser. Den lar brukerne opprette og redigere hendelser. Påminnelser kan aktiveres for hendelser, med alternativer for type og tid. Arrangementssteder kan også legges til, og andre brukere kan inviteres til arrangementer. Brukere kan aktivere eller deaktivere synligheten til spesielle kalendere. Påminnelser lar brukere legge til gjøremålsaktiviteter som automatisk kan oppdateres med ny informasjon.

Personverninnstillinger lar brukeren definere nivåene for offentlig synlighet for hele kalenderen eller individuelle hendelser. Selv om kalenderen som standard viser brukernes hendelsestider i lokal tid kan brukere angi en annen tidssone for en hendelse. Brukere kan aktivere eller deaktivere synligheten til spesielle kalendere.

Google Kalender har støtte for å importere hendelser fra andre kalenderprogrammer, som eksempelvis Microsoft Outlook og Apple iCloud -kalendere.

Andre funksjoner

Smarte forslag 
I 2016 januar la Google til "smarte forslag" som kunne gi anbefalinger på hendelsestitler, sted og deltakere.

Feriekalendere 
Google har også lagt inn feriekalendere for mange land og landsspesifikke visninger av helligdager og andre spesielle anledninger.

Personlige mål 
I 2016 april la Google til en" Goals"-funksjon hvor brukeren spørres om hvilke mål den ønsker å fullføre hvorpå appen foreslår en plan med "optimale" tider. Etter å ha svart på noen korte spørsmål som "Hvor ofte?" og "Beste tid?" vil Google Kalender automatisk foreslå tidspunkter for å jobbe mot målet. Kalenderen tilpasser seg brukerens tidsplan over tid, og kan for eksempel omplanlegge en målaktivitet hvis det legges til en hendelse som gir en direkte konflikt med tidspunktet for målet. Funksjonen ble utvidet i 2017 januar med støtte for Google Fit og Apple Health for å spore fremgangen mot et mål.

Familiekalender 
I 2017 juni begynte Google å rulle ut "familiekalendere" for brukere av Google Kalender kort tid etter mai-kunngjøringen av Google sine nye Family Groups-funksjoner på tvers av flere tjenester. Funksjonen lar familiemedlemmer opprette delte hendelser som er synlige i en "familiekaldener".

Se også 
 Gmail

Referanser 

Google-tjenester
Kalenderprogramvare